|  |  |
| --- | --- |
| **Ministrstvo:** | **Upravičenec:** |
| Republika Slovenija  Ministrstvo za digitalno preobrazbo  Davčna ulica 1  1000 Ljubljana  ki ga zastopa dr. Emilija Stojmenova Duh  ministrica | ki ga zastopa |
| ID št. za DDV 29802377 | Davčna št. |
| Matična št. 2632586000 | Matična št. |
| IBAN št. SI56 0110 0630 0109 972 | IBAN št. |
| E-naslov: [gp.mdp@gov.si](mailto:gp.mdp@gov.si) | E-naslov: |
| Podpisnik pogodbe:  dr. Aida Kamišalić Latifić  državna sekretarka | Podpisnik pogodbe: |

skleneta

**POGODBO ŠT. \_\_\_\_\_\_\_\_\_**

**O**

**SOFINANCIRANJU DEJAVNOSTI USPOSABLJANJ OTROK IN MLADIH**

1. člen

UVODNA DOLOČBA

Pogodbeni stranki skleneta to pogodbo na podlagi:

* izvedenega postopka Javnega razpisa za sofinanciranje usposabljanj otrok in mladih za krepitev digitalnih kompetenc ter spodbujanje in promocijo naravoslovnih in tehniških poklicev, objavljenega v Uradnem listu RS, št \_\_\_\_\_\_\_ (v nadaljevanju: *javni razpis*),
* sklepa predstojnika ministrstva o izboru prejemnikov sredstev št. \_\_\_\_\_ z dne \_\_\_\_\_\_ (v nadaljevanju: *sklep o izboru*), s katerim je ministrstvo izbralo vlogo upravičenca *za sklop A: IKT vsebine za dekleta in ženske / sklop B: Napredne digitalne tehnologije / sklop C: Dvig digitalnih kompetenc otrok in mladih.*

2. člen

PREDMET POGODBE

Predmet pogodbe oziroma namen, za katerega so sredstva dodeljena, je sofinanciranje aktivnosti usposabljanj otrok in mladih. Natančnejši pregled ciljev in vsebin dejavnosti, ki so predmet sofinanciranja po tej pogodbi, je razviden iz razpisne dokumentacije javnega razpisa in izbrane vloge upravičenca, ki sta sestavna dela te pogodbe.

Sredstva sofinanciranja se dodeljujejo na podlagi in pod pogoji, ki so navedeni v sklepu o izboru. Upravičenec sprejema sredstva za sofinanciranje projekta, ki so nepovratna, namenska sredstva financiranja in prevzema obveznost izvedbe projekta z vsemi obveznosti, ki jih je sprejel s to pogodbo.

Upravičenec mora z izvajanjem projekta začeti najkasneje v 1 mesecu od sklenitve pogodbe.

Usposabljanja so za udeležence brezplačna.

3. člen

VIŠINA DODELJENIH SREDSTEV

Višina dodeljenih sredstev po tej pogodbi znaša največ **do \_\_\_\_\_\_ EUR.**

Navedena sredstva so porazdeljena po naslednjih sklopih:

|  |  |  |  |  |
| --- | --- | --- | --- | --- |
| **Oznaka sklopa** | **Naziv sklopa** | **Predvideno št. udeležencev/ 2023//2024**  (podatek iz vloge) | **Sofinanciran strošek na enoto**  (1 udeleženec) **v EUR** | **Največja vrednost**  **v EUR** |
| A | IKT vsebine za dekleta in ženske |  | 163,00 |  |
| B | Napredne digitalne tehnologije |  | 163,00 |  |
| C | Dvig digitalnih kompetenc otrok in mladih |  | 163,00 |  |
| **SKUPAJ:** | | | |  |

Strošek na enoto (udeleženec) se krije v vrednosti 100 %, ob pogoju, da je posamezen udeleženec na usposabljanju prisoten vsaj 75 % vseh predvidenih pedagoških ur.

Projekt je uspešen, če je na njem prisotnih vsaj 80 % predvidenega števila udeležencev. V kolikor upravičenec ***v celotnem koledarskem letu 2023 // posameznem kvartalu leta 2024*** ne doseže predvidenega števila udeležencev, se mu dodeljena subvencionirana sredstva znižajo:

* če je upravičenec dosegel med 50 % in 80 % predvidenega števila udeležencev, je upravičen do 80 % vrednosti sofinanciranega stroška na enoto,
* če je bilo prisotnih manj kot 50 % predvidenega števila udeležencev, projekt ni uspešen in upravičenec ni upravičen do sofinanciranja povračil stroškov.

4. člen

TERMINSKI PLAN UPORABE SREDSTEV

Upravičenec bo usposabljanja, ki so predmet te pogodbe, izvajal od \_\_\_\_\_\_\_\_ do \_\_\_\_\_\_\_\_\_\_.

Če upravičenec ne more pravočasno izvršiti pogodbene obveznosti, je o tem dolžan obvestiti ministrstvo takoj, ko nastopijo razlogi za zamudo, najkasneje pa v 10 dneh po nastanku teh razlogov.

Če upravičenec prekorači zgoraj navedeni rok in ne zaprosi za podaljšanje, je to razlog, da ministrstvo lahko odstopi od pogodbe.

5. člen

NAČIN IN VIR SOFINANCIRANJA

Ministrstvo ima sredstva zagotovljena v proračunu Republike Slovenije za leto 2023 znotraj projekta DIGIBON, NRP 1545-22-0002 \_\_\_\_\_\_\_\_\_\_\_\_\_\_\_ na proračunski postavki 221016. **–** \_\_\_\_\_\_\_\_\_\_\_\_\_.

Pogodbeni stranki sta soglasni, da je ta pogodba vezana na proračunske zmogljivosti ministrstva. V primeru, da pride do spremembe v proračunu ali finančnem načrtu ministrstva, ki neposredno vpliva na to pogodbo, sta stranki soglasni, da s sklenitvijo aneksa pogodbo ustrezno in sorazmerno prilagodita navedenim spremembam. Za vsa ostala razmerja med pogodbenima strankama, ki niso posebej določena s to pogodbo, se uporabljajo določila zakonskih in podzakonskih aktov, ki veljajo za uporabnike proračuna Republike Slovenije.

V primerih nepravilnosti ali nenamenske porabe sredstev po že izvršenem izplačilu sredstev iz proračuna je upravičenec dolžan na podlagi lastne ugotovitve ali na poziv ministrstva, vrniti neupravičeno izplačana sredstva v proračun najkasneje v roku 30 dni od pisnega poziva ministrstva, skupaj z zakonitimi zamudnimi obrestmi, ki so obračunane od dneva nakazila na TRR upravičenca do dneva nakazila v dobro proračuna RS.

6. člen

PLAČILNI POGOJI

*Leto 2023:* Za vsa izvedena usposabljanja v letu 2023 upravičenec izstavi en (skupni) zahtevek za izplačilo (v nadaljevanju: *ZZI*) najkasneje do 5. 12. 2023. //

*Leto 2024*: Za izvedena usposabljanja v letu 2024 upravičenec izstavi ZZI po koncu vsakega kvartala, zadnji ZZI pa mora biti izstavljen najkasneje do 5. 12. 2024.

Za posamezno obračunsko obdobje se preveri tudi dosežen delež predvidenega števila udeležencev, na podlagi katerega se opravi dejanski obračun višine povrnjenih subvencioniranih sredstev (četrti odstavek 3. člena te pogodbe).

Obvezne priloge posameznega ZZI so:

* ..............,
* …...........,

ZZI se mora sklicevati na številko pogodbe, na podlagi katere se izstavlja.

Upravičenec pošlje ministrstvu ZZI in spremljajočo dokumentacijo izključno v elektronski obliki preko spletne aplikacije UJPnet (e-račun), ki mora biti skladen z evropskim standardom in veljavnim Zakonom o opravljanju plačilnih storitev za proračunske uporabnike. ZZI, ki jih bo upravičenec posredoval kako drugače, ministrstvo ne bo sprejelo in evidentiralo v svojih poslovnih knjigah, posledično pa jih tudi ne bo moglo izplačati.

Ministrstvo bo ZZI poravnalo v 30 dneh po prejemu pravilno izstavljenega ZZI. Plačilni rok začne teči naslednji dan po prejemu pravilno izstavljenega ZZI. Če zadnji dan roka sovpada z dnem, ko je po zakonu dela prost dan oz. v plačilnem sistemu TARGET2 ni opredeljen kot plačilni dan, se za zadnji dan roka šteje naslednji delavnik oz. naslednji plačilni dan v sistemu TARGET2.

7. člen

OBVEZNOSTI MINISTRSTVA

Ministrstvo se zavezuje, da bo:

1. skrbelo za pravilno, zakonito, gospodarno in učinkovito izvajanje te pogodbe;
2. upravičencu ZZI izplačalo v skladu z določili 5. in 6. člena te pogodbe;
3. zavrnilo izplačilo ZZI, če bo ugotovljeno, da je bila dokumentacija upravičenca, ki je bila podlaga za odobritev in plačilo sredstev, netočna, zavajajoča, lažna oziroma ponarejena;
4. spremljalo in nadziralo izvajanje programov usposabljanj ter namensko porabo sredstev. Ministrstvo lahko za spremljanje, nadzor in evalvacijo programov usposabljanj ter porabo proračunskih sredstev izbere zunanje izvajalce ali pooblasti druge organe ali institucije;
5. zagotavljalo vpogled v celotno dokumentacijo nadzornim organom ministrstva ter drugim nadzornim organom Republike Slovenije;
6. upravičencu na njegovo pisno zaprosilo pravočasno zagotovilo informacije in pojasnila v zvezi z obveznostmi iz te pogodbe.

8. člen

OBVEZNOSTI UPRAVIČENCA

Upravičenec se zavezuje, da bo:

1. usposabljanja, ki so predmet sofinanciranja po tej pogodbi, izvajal zakonito, strokovno, vestno, gospodarno, učinkovito, s skrbnostjo dobrega gospodarstvenika ter s spoštovanjem zakonodaje s področja varstva osebnih podatkov;
2. spremljal izvajanje programa usposabljanj in o morebitnih spremembah poročal ministrstvu;
3. odgovarjal za upravičeno porabo sredstev, ki so strogo namenska in jih sme uporabljati izključno za izvedbo dejavnosti predmeta te pogodbe;
4. zagotovil, da za iste upravičene stroške ni in ne bo prejel sredstev iz drugih javnih virov financiranja (prepoved dvojnega financiranja);
5. na zahtevo in v roku, določenem s strani ministrstva, dostavil zahtevana pojasnila v zvezi z aktivnostmi po tej pogodbi ter predložil dokazila o izvedbi programa usposabljanj, doseženih ciljih in/ali namenski uporabi dodeljenih sredstev;
6. vsem udeležencem usposabljanj, za katere bo uveljavljal sofinanciranje, izdal **potrdilo o udeležbi**, ki mora vključevati naslednje elemente:

* ime in priimek udeleženca,
* datum in kraj izvedbe usposabljanja,
* ime usposabljanja in vsebine,
* število ur usposabljanja,
* podatki o izvajalcu usposabljanja,
* logotip Ministrstva za digitalno preobrazbo in logotip izvajalca usposabljanja.

1. ministrstvu ali nadzornim organom takoj, oziroma v primeru pisnega poziva, najkasneje v roku 8 dni po prejemu poziva, predložil vse dokumente, ki so kakor koli povezani z izvedbo predmeta pogodbe;
2. za zagotovitev revizijske sledi hranil dokumentacijo v zvezi z izvedbo usposabljanj še 10 let po poteku izvedbe.

Kršitve pogodbenih obveznosti iz prejšnjega odstavka so bistvene kršitve pogodbe. V tem primeru ministrstvo določi upravičencu rok za izpolnitev oziroma odpravo nepravilnosti. V kolikor upravičenec kljub pozivu ministrstva pogodbene obveznosti v roku ne izpolni, lahko ministrstvo odstopi od te pogodbe.

Ministrstvo lahko kadarkoli nenapovedano opravi preverjanje izvajanja programa na kraju samem z namenom vsebinskega spremljanja aktivnosti, ki jih lahko združi s preverjanjem podatkov pri doseganju ciljnih vrednosti števila udeležencev.

9. člen

SPREMEMBE PROGRAMA USPOSABLJANJ

Če upravičenec ugotovi, da izvajanje programa usposabljanj ne poteka v skladu z vlogo, mora o tem čim prej oziroma najkasneje v 8 dneh z dopisom obvestiti ministrstvo.

Na podlagi upravičenčeve obrazložitve v dopisu, ministrstvo odloči, ali bo spremembo programa usposabljanj odobrilo ali zavrnilo. V primeru sprememb, ki vplivajo na pogodbena določila, vendar je program usposabljanj še vedno možno uspešno izvesti, se k pogodbi lahko sklene aneks. V primeru, da gre za manjše spremembe, ki ne vplivajo na pogodbena določila, ministrstvo lahko izda soglasje.

10. člen

ODSTOP UPRAVIČENCA OD POGODBE

Upravičenec je v primeru predčasnega odstopa iz utemeljenih razlogov, ki jih je potrdilo tudi ministrstvo, dolžan zadnji ZZI podati v roku 14 dni od odstopa. Med utemeljene razloge sodijo razlogi, nastali po sklenitvi te pogodbe, ki niso rezultat dejanj upravičenca, so nepričakovani in ki jih upravičenec ni mogel preprečiti, ne odpraviti in se jim tudi ne izogniti. Če delna realizacija projekta ali letnega izvedbenega načrta za ministrstvo ni smiselna, lahko ministrstvo odstopi od te pogodbe.

11. člen

PRENEHANJE POGODBE PRED IZTEKOM NJENE VELJAVNOSTI

Ne glede na razlog predčasnega prenehanja te pogodbe lahko ministrstvo zahteva vračilo sorazmernega dela prejetih sredstev, upravičenec pa je zahtevana sredstva dolžan vrniti v roku 30  dni od pisnega poziva ministrstva, skupaj z zakonitimi zamudnimi obrestmi, ki so obračunane od dneva nakazila na TRR upravičenca do dneva nakazila v dobro proračuna RS.

12. člen

VARSTVO OSEBNIH PODATKOV

Skladno z Zakonom o varstvu osebnih podatkov (ZVOP-2) pogodbeni stranki soglašata, da morebitnih osebnih podatkov ne bosta uporabljali v nasprotju z določili tega zakona. Pogodbeni stranki bosta tudi zagotavljali pogoje in ukrepe za zagotovitev varstva osebnih podatkov in preprečevali morebitne zlorabe. Upravičenec je dolžan obvestiti svoje kadre, da lahko pri svojem delu pridejo v stik z osebnimi podatki, pri delu z njimi pa morajo ti ravnati z največjo mero skrbnosti.

Upravičenec je v celoti odgovoren za zakonito zbiranje osebnih podatkov, upoštevanje pogojev glede osebne privolitve za obdelavo, morebitne njihove pogodbene obdelave, hrambe in zavarovanja osebnih podatkov ter mora v celoti upoštevati določbe ZVOP-2. V zvezi s tem pogodbeni stranki skleneta Dogovor o pogodbeni obdelavi osebnih podatkov, ki je priloga te pogodbe.

13. člen

PREPOVED CESIJE IN PRENOSA POGODBE

Upravičenec se zaveže, da denarnih terjatev, ki izhajajo iz te pogodbe, ne bo prenesel na tretjo osebo (prepoved odstopa terjatve s pogodbo).

Upravičenec lahko prenese denarno terjatev nekomu tretjemu, če ministrstvo v to privoli pred prenosom. Prenos pogodbe brez soglasja ministrstva nima pravnega učinka. Navedeno ne velja v primerih univerzalnega pravnega nasledstva upravičenca.

14. člen

PROTIKORUPCIJSKA KLAVZULA

V primeru, da se ugotovi, da je pri izvedbi javnega razpisa, na podlagi katerega je sklenjena ta pogodba, ali pri izvajanju te pogodbe, upravičenec ali kdo drug v njegovem imenu, predstavniku oziroma delavcu ministrstva ali drugi osebi, ki lahko vpliva na odločitev ministrstva v postopku javnega razpisa, obljubil, ponudil ali dal kakšno nedovoljeno korist za (1) pridobitev tega posla ali (2) za sklenitev tega posla pod ugodnejšimi pogoji ali (3) za opustitev dolžnega nadzora nad izvajanjem pogodbenih obveznosti ali (4) za drugo ravnanje ali opustitev, s katerim je ministrstvu povzročena škoda ali je omogočena pridobitev nedovoljene koristi predstavniku oziroma delavcu ministrstva, upravičencu ali njegovemu predstavniku, zastopniku ali posredniku, je ta pogodba nična.

Ministrstvo bo na podlagi svojih ugotovitev o domnevnem obstoju dejanskega stanja iz prejšnjega odstavka ali obvestila Komisije za preprečevanje korupcije ali drugih organov glede njegovega domnevnega nastanka, pričelo z ugotavljanjem pogojev ničnosti te pogodbe oziroma z drugimi ukrepi v skladu s predpisi Republike Slovenije.

15. člen

SKRBNIŠTVO POGODBE

Pogodbeni stranki za koordinacijo pri izvajanju te pogodbe kot skrbnika pogodbe določata:

* za ministrstvo: \_\_\_\_\_\_\_\_\_\_\_\_\_\_\_\_
* za upravičenca: \_\_\_\_\_\_\_\_\_\_\_\_\_\_\_\_\_

Za spremembo skrbnikov pogodbe zadošča pisno obvestilo ene stranke drugi stranki.

16. člen

REŠEVANJE SPOROV

Pogodbeni stranki se dogovorita, da se bosta vzdržali vsakršnih dejanj, ki nasprotujejo dobrim poslovnim običajem, in da bosta poskušali vsa morebitna nesoglasja iz te pogodbe rešiti sporazumno z neposrednimi pogovori med pooblaščenimi predstavniki obeh pogodbenih strank v skladu s smislom in namenom razpisne dokumentacije javnega razpisa in podredno vloge upravičenca. V kolikor sporazum med strankama ne bi bil mogoč, se dogovorita, da bo o sporih iz te pogodbe odločalo stvarno pristojno sodišče v Ljubljani po pravu Republike Slovenije.

17. člen

SKLENITEV IN VELJAVNOST POGODBE

*Določilo v pogodbah za leto 2024*: Pogodba je sklenjena pod odložnim pogojem, da bo ministrstvo imelo za ta namen zagotovljena sredstva na ustrezni PP v letu 2024.

Vsaka pogodbena stranka lahko predlaga spremembe in dopolnitve k tej pogodbi, ki so veljavne le, če so sklenjene v pisni obliki kot aneks k tej pogodbi.

Pogodba je podpisana elektronsko, sklenjena je z dnem podpisa zadnje pogodbene stranke in velja do \_\_\_\_\_\_\_\_\_\_.

*ALI*

Pogodba je sklenjena z dnem podpisa zadnje pogodbene stranke in velja do \_\_\_\_\_\_\_\_\_. Pogodba je sestavljena v 3 enakih izvodih, od katerih prejme upravičenec 1 izvod, ministrstvo pa 2 izvoda.

Priloge:

* Razpisna dokumentacija JR
* Vloga upravičenca
* Dogovor GDPR